หน้าเปนตุ่มที่เกิดจากตัวไรไม่ทราบเลื้อยไชใต้ผิวหน้า เคยเอาเข็มสะกิดออกเปนตัวเส้นด้ายขาวๆ ตอนนี้แก้มคล้ำมาก แห้งเปนขุย กินยาอะไรดีค่ะ
สวัสดีค่ะ ตุ่มที่ผิวหนังที่ใบหน้า สะกิดออกแล้วเป็นเส้นขาวๆ ออกมา น่าจะเป็นสิวอุดตันมากกว่าเกิดจากตัวไร หรือตัวปรสิตใต้ผิวหนังค่ะ เพราะหากเป็นโรคปรสิตชอนไชผิวหนัง อาการคือ เริ่มแรกจะเกิดเป็นตุ่มเล็กๆ สีแดงก่อน ต่อมาเมื่อพยาธิเริ่มเคลื่อนที่โดยการไชผิวหนัง จะเห็นผื่นเป็นเส้นนูนสีแดงกว้าง 2-3 มิลลิเมตรคดเคี้ยวไปมา ผื่นอาจมีความยาวได้ถึง 15-20 เซนติเมตร และผื่นมักพบบริเวณที่ผิวหนังที่สัมผัสกับดินโดยตรงคือมือ เท้า อาการร่วมที่สำคัญคือต้องมีอาการคันอย่างมาก ซึ่งหากเกาก็อาจเกิดการติดเชื้อแบคทีเรียแทรกซ้อนได้ดังนั้น หากเป็นแค่ตุ่มเล็กๆ ที่ผิวหน้า ก็ไม่น่าเกิดจากโรคปรสิตที่ชอนไชผิวหนัง และไม่น่าเกิดจากการติดเชื้อแบคทีเรีย เพราะหากเป็นเชื้อแบคทีเรีย ก็จะต้องมีอาการบวมแดง หรือกลายเป็นฝีหนองตามมา ดังนั้น ก็น่าจะเป็นสิวอุดตันดังกล่าวไป ซึ่งการไปแคะ แกะออก ย่อมทำให้ผิวหน้าเกิดรอยดำ ผิวคล้ำตามมาได้ค่ะส่วนอาการที่ผิวหน้าแห้งเป็นขุย อาจเกิดจากผิวแห้งจากสภาพอาการหนาว การโดนแดด โดนลมบ่อยๆ การดื่มน้ำน้อย การล้างหน้าด้วยน้ำอุ่นหรือน้ำร้อน การล้างหน้าบ่อยไป การใช้โฟมล้างหน้าที่มีสารเคมีรุนแรง หรือเกิดจากการแพ้เครื่องสำอางค์ ครีมทาผิวต่างๆ เป็นต้นดังนั้น หากยังคงมีตุ่มขึ้นที่ใบหน้า แนะนำควรไปพบแพทย์เพื่อตรวจว่าเป็นอะไร จะได้รักษาให้ถูกต้อง ในเบื้องต้นก็ไม่ควรใช้เข็มไปสะกิดตุ่มดังกล่าวอีก งดการใช้เครื่องสำอางค์ต่างๆ ไปก่อน ใช้สบู่หรือโฟมล้างที่มีฤทธิ์อ่อนโยน ล้างหน้าไม่เกินวันละ 2 ครั้ง ควรใช้น้ำอุณหภูมิห้องล้าง ไม่ควรใช้น้ำอุ่นหรือน้ำร้อน เป็นต้น